বারকাউনিয়া এলাকা ঘুরে  দেখা যায়, প্রায় ১৭০ ফুট দীর্ঘ একটি বাঁশের সাঁকোর মাধ্যমে জীবনের চরম ঝুঁকি নিয়ে সাতানী ও জগতপুর ইউনিয়নের সাতানী, কৃষ্ণপুর, হরিপুর, আলমপুর, ফরিদপুর, রায়পুর, মজমেরকান্দি, প্রথম ও দ্বিতীয় স্বরসতীরচর, চরকুমারিয়া, তাতুয়াকান্দি, নয়াকান্দি, বারকাউনিয়া রামভদ্রা, দুর্ল্লভদ্রী মাছিমপুর, বৈদ্যারকান্দি, ভাটিপাড়া, মঙ্গলকান্দি, চাঁনপুর গ্রামের হাজার হাজার মানুষ যাতায়াত করছে। ব্যক্তি উদ্যোগে নির্মিত এই বাঁশের সাঁকোটিই প্রমাণ করে স্থানীয় জনগণ ইউনিয়ন পরিষদের সুবিধা থেকে কতটুকু বঞ্চিত। প্রতিবছর উপজেলা পরিষদ থেকে বর্ষা মৌসুমে  বিভিন্ন স্থানে সাঁকো নির্মাণের জন্য ইউনিয়ন পরিষদের বরাবর বরাদ্দ দিলেও তার ছোঁয়া লাগেনি বারকাউনিয়া জনপথে।